ລັດຖະບານທ່ານໄບເດັນ ທຳນາຍວ່າ ຈະມີຜູ້ເສຍຊີວິດ ຍ້ອນໂຄວິດ-19 ໃນສະຫະລັດ ເພີ້ມຂຶ້ນເຖິງແສນຄົນ ໃນເດືອນກຸມພາ
ທ່ານນາງໂຣແຊລ ວາເລັນສກີ ຫົວໜ້າຄົນໃໝ່ ຂອງສູນກາງຄວບຄຸມ ແລະປ້ອງກັນພະຍາດຂອງສະຫະລັດ ທຳ ນາຍວ່າ ຈະມີຜູ້ເສຍຊີວິດຍ້ອນໂຄວິດ-19 ຢູ່ໃນສະຫະລັດ ເພີ້ມຂຶ້ນກາຍ 500,000 ຄົນ ໃນວັນທີ 20 ກຸມພານີ້. 
ຫົວໜ້າຄົນໃໝ່ຂອງສູນກາງຄວບຄຸມ ແລະປ້ອງກັນພະຍາດຂອງສະຫະລັດ ຫຼື CDC ໄດ້ທຳນາຍໃນວັນພຸດວານນີ້ວ່າ ຈຳນວນຜູ້ເສຍຊີວິດຍ້ອນໂຄວິດ-19 ຢູ່ ໃນສະຫະລັດ ຈະເພີ້ມຂຶ້ນກາຍ 500,000 ຄົນ ໃນວັນທີ 20 ກຸມພາ ຈະມາ ເຖິງນີ້ ຫົວໜ້າອົງການ CDC ທ່ານນາງໂຣແຊລ ວາເລັນສກີ (Rochelle Walen-ski) ກ່າວ ໃນການຖະແຫຼງຂ່າວ ຢ່າງເປັນທາງການເທື່ອທຳອິດ ຂອງລັດຖະບານໃໝ່ ກ່ຽວກັບວິ ກິດການວ່າ ຈະມີຜູ້ເສຍຊີວິດລະຫວ່າງ 479,000 ຫາ 514,000 ຄົນ ຍ້ອນພະຍາດດັ່ງກ່າວ ພາຍໃນສາມອາທິດຂ້າງໜ້ານີ້ ປະທານາທິບໍດີໂຈ ໄບເດັນ ໄດ້ໃຫ້ຄຳໝັ້ນສັນຍາ ຈະລາຍງານຄວາມຈິງອີງຕາມພື້ນຖານ ທາງດ້ານວິທະຍາສາດເປັນປະຈຳ ໃຫ້ສາທາລະນະຊົນຮູ້ວ່າ ມີ ຄວາມກັງວົນເພີ້ມຂຶ້ນຕໍ່ ການແຈກຢາຍຢາວັກຊີນທີ່ມີການຊັກຊ້າ ການທຳນາຍກ່ຽວກັບການເສຍຊີວິດຍ້ອນໄວຣັສໂຄໂຣນາຂອງ ທ່ານນາງວາ- ເລນສກີ ໄດ້ມີຂຶ້ນໃນຂະນະທີ່ຫົວໜ້າໂຄວິດ-19 ຂອງທຳນຽບຂາວ ທ່ານແຈັຟ ຊຽນສ໌ (Jeff Zients) ກ່າວວ່າ ກະຊວງສາທາລະນະສຸກແລະບໍລິການມະນຸດຂອງສະຫະລັດ ກຳລັງເຮັດວຽກ ໃຫ້ມີນັກວິຊາການດ້ານການແພດໄວ້ເພີ້ມຂຶ້ນ ສຳລັບການສັກຢາວັກຊີນ ທ່ານຊຽນສ໌ກ່າວວ່າ ລັດຖະບານຈະອະນຸຍາດໃຫ້ບັນດານາຍແພດແລະນາງພະຍາບານທີ່ ບໍານານໄປແລ້ວນັ້ນສາມາດສັກຢາວັກຊີນໄດ້ແລະບັັນດານັກວິຊາການ ທີ່ມີໃບອະນຸຍາດ ຢູ່ໃນລັດນຶ່ງ ສາມາດສັກຢາໄດ້ ຢູ່ໃນອີກລັດນຶ່ງ ທ່ານຊຽນສ໌ ຍັງກ່າວວ່າສະພາຕ້ອງຮັບຮູ້ຮ່າງກົດໝາຍໂຄວິດ-19 ເພື່ອຮັກສາແຮງກະຕຸ້ນ ຕໍ່ການສັກຢາວັກຊີນ ແລະຄວາມສາມາດໃນການກວດ ທ່ານກ່າວ ວ່າ ລັດຖະບານກຳລັງ ເຮັດວຽກເພື່ອໃຫ້ບັນລຸເປົ້າໝາຍຂອງທ່ານໄບເດັນ ໃນການຈັດສົ່ງຢາວັກຊີນ ຢ່າງໜ້ອຍ 100 ລ້ານໂດສ ໃນໄລຍະ 100 ມືິ້ຕໍ່ໜ້າ ສ່ວນໃຫຍ່ຂອງແຜນກອບກູ້ຊາວອາເມຣິກັນມູນຄ່າ 1 ພັນ 9 ຮ້ອຍຕື້ໂດລາ ຂອງທ່່ານໄບ ເດັນ ຊຶ່ງສະມາຊິກພັກຣີພັບບລິກັນຈຳນວນນຶ່ງຈົ່ມວ່າແພງເກີນໄປ ສຳລັບຊ່ວຍໃນການ ຟື້ນຟູເສດຖະກິດ ທີ່ປະສົບກັບຄວາມອ່ອນແອຢ່າງຮ້າຍແຮງ ຈາກຄວາມເສຍຫາຍຂອງ ການແຜ່ລະບາດ ເງິນປະມານ 400 ພັນລ້ານໂດລາ ມີໄວ້ສຳລັບມາດຕະການເພື່ອຄວບຄຸມໄວຣັສ ຮວມທັງ ການເພີ້ມການສັກຢາວັກຊີນຢ່າງຫຼວງຫຼາຍແລະພື້ນຖານໂຄງລ່າງ ເພື່ອກວດກາເຊື້ອພະ ຍາດຢ່າງກວ້າງຂວາງ